MTV3
Vuonna 1985 MTV lähti Yleisradion ja Nokian kanssa Kolmostelevisio-projektiin. Kolmoskanava aloitti joulukuussa 1986. MTV sai uuden kanavan kautta lisää ohjelma-aikaa. Vuoden 1993 alusta MTV siirtyi kokonaan omalle kanavalleen ja alkoi lähettää ohjelmaa täyspäiväisesti. Uuden kanavan nimeksi tuli MTV3. Siitä tuli Suomen suosituin televisiokanava 43 prosentin katselijaosuudella.
MTV Uutiset
Vuosina 1993–2008 "Kymmenen uutiset" lähetettiin MTV3:lla tiistaista sunnuntaihin kello 22.00 sekä maanantaisin "Yhdeksän uutiset" -nimisenä kello 21.00. Maanantain aikaisempi lähetysaika johtui siitä, että maanantai-illat oli varattu elokuvalle. Yhdeksän uutiset lähetettiin viimeisen kerran 29. joulukuuta 2008, kun vuoden 2009 alusta MTV3:n maanantai-iltojen elokuvat siirtyivät Subille. Lisäksi vuosina 1993–1999 maanantai-illan elokuvan jälkeen esitettiin sähkemuotoinen "Myöhäisuutiset".